CELEX: C2006/281/55
Language: hu
Date: 2006-11-18 00:00:00
Title: T-191/04. sz. ügy: Az Elsőfokú Bíróság 2006. szeptember 13-i ítélete – MIP Metro kontra OHIM – Tesco Stores (METRO) (Közösségi védjegy – Felszólalási eljárás – A METRO szóelemet tartalmazó ábrás védjegy bejelentése – A METRO korábbi nemzeti szóvédjegy – A korábbi nemzeti védjegy oltalmának lejárta)

18.11.2006   
            
            
               HU
            
            
               Az Európai Unió Hivatalos Lapja
            
            
               C 281/32
            
         Az Elsőfokú Bíróság 2006. szeptember 13-i ítélete – MIP Metro kontra OHIM – Tesco Stores (METRO)
   (T-191/04. sz. ügy) (1)
   
   (Közösségi védjegy - Felszólalási eljárás - A METRO szóelemet tartalmazó ábrás védjegy bejelentése - A METRO korábbi nemzeti szóvédjegy - A korábbi nemzeti védjegy oltalmának lejárta)
   (2006/C 281/55)
   Az eljárás nyelve: angol
   Felek
   
      Felperes: MIP Metro Group Intellectual Property GmbH & Co. KG (székhelye: Düsseldorf, Németország) (képviselő: R. Kaase ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM) (képviselő: A. Folliard-Monguiral meghatalmazott)
   
      A másik fél a fellebbezési tanács előtti eljárásban, beavatkozó az Elsőfokú Bíróság előtti eljárásban: Tesco Stores Ltd (székhelye: Cheshunt, Egyesült Királyság) (képviselő: S. Malynicz barrister)
   Az ügy tárgya
   Az OHIM első fellebbezési tanácsának 2004. március 23-i (R 486/2003-1. sz. ügy), a MIP Metro Group Intellectual Property GmbH & Co. KG és a Tesco Stores Ltd. közötti felszólalási eljárás tárgyában hozott határozata ellen benyújtott kereset.
   Az ítélet rendelkező része
   
               1)
            
            
               Az Elsőfokú Bíróság hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2004. március 23-i határozatát (R 486/2003-1. sz. ügy).
            
         
               2)
            
            
               Az OHIM maga viseli saját költségeit és a felperes részéről felmerült költségeket.
            
         
               3)
            
            
               A beavatkozó maga viseli saját költségeit.
            
         
      (1)  HL C 201., 2004.8.7.